# ПРОЕКТ

ДОГОВОР ЗА НАЕМ

№ .............. / .................. 2023 г.

Днес..................2023 г., в град София, между:

1. МБАЛ “ЛОЗЕНЕЦ” ЕАД, 1407 София, ул. “Козяк” 1, ЕИК 205967328, Ид. Номер по ЗДДС BG-205967328, представлявана от д-р Христо Стоянов, в качеството си на Изпълнителен директор, от една страна, наричана за краткост "НАЕМОДАТЕЛ"

и

1. …………………………………………………………................…………, ЕИК ………………………..…, със седалище и адрес на управление……………………………………………………………...............…………, представлявано от…………….. тел. ……………….., факс: ………………., тел: ……………..…….., e-mail: …........................………………….., ДДС № …………........……………, ……………………………………………… наричано за краткост "НАЕМАТЕЛ",

се сключи настоящия договор за отдаване под наем на **Клиника за дентални дейности състояща се от три броя оборудвани стоматологични кабинета и самостоятелна стерилизационна към тях“, находящи се на адрес, гр. София 1407, ул. “Козяк“ №1 в поликлиничната част** на основание проведен търг с тайно наддаване по реда Закона за публичните предприятия/ ЗПП / и Решение за избор №…./…………….на НАЕМАТЕЛ :

І. ПРЕДМЕТ НА ДОГОВОРА. СРОК.

Чл. 1. (1) НАЕМОДАТЕЛЯТ предоставя под наем на НАЕМАТЕЛЯ части от държавен имот - публична държавна собственост: Клиника за дентални дейности състояща се от три броя оборудвани стоматологични кабинета и самостоятелна стерилизационна към тях, на адрес, гр.София 1407, ул.“Козяк“ №1 в поликлиничната част.

(2) Обектът по ал. 1 може да се използва от наемателя единствено за описаната дейност

Чл. 2. Договорът се сключва за срок от 5 /пет/ години, считано от датата на подписването му.

II. ЦЕНА И НАЧИН НА ПЛАЩАНЕ.

Чл. 3. НАЕМАТЕЛЯТ заплаща на НАЕМОДАТЕЛЯ наемна цена за наетата площ в размер на .......................... лв. без ДДС. Наемната цена се заплаща до 10 - то число на текущия месец по сметката на МБАЛ “Лозенец“ ЕАД:

**IBAN: BG13NASB96201010951801**

**BIC NASBBGSF**

**„Българска банка за развитие“ АД.**

Чл. 4. При промяна на нормативната уредба, касаеща размера на наемната цена, НАЕМОДАТЕЛЯТ си запазва правото да поиска с едномесечно предизвестие актуализация на наемната цена с процента на увеличението.

III. ЗАДЪЛЖЕНИЯ И ПРАВА НА НАЕМОДАТЕЛЯ

Чл. 5. (1) НАЕМОДАТЕЛЯТ е длъжен да предостави обекта по чл. 1, ал. 1 на НАЕМАТЕЛЯ и да осигури свободното му ползване.

Чл. 6. НАЕМОДАТЕЛЯТ е длъжен да получи в уговорените срокове наемната цена, както и договорените неустойки при закъснение в плащането.

Чл. 7. НАЕМОДАТЕЛЯТ се задължава да извърши актуализация на наемната цена съгласно чл. 4 от настоящия договор.

IV. ЗАДЪЛЖЕНИЯ И ПРАВА НА НАЕМАТЕЛЯ

Чл. 8. НАЕМАТЕЛЯТ е длъжен да заплаща на НАЕМОДАТЕЛЯ определената наемна цена в уговорения срок, като закъснение в плащането с повече от 20 /двадесет/ дни е основание за прекратяване на договора.

Чл. 9. НАЕМАТЕЛЯТ е длъжен да заплати на НАЕМОДАТЕЛЯ дължими неустойки при закъснение за заплащане на наемна цена в размер на 0,5% на ден.

Чл. 10. НАЕМАТЕЛЯТ е длъжен да подпише допълнително споразумение съгласно чл. 4 от договора.

Чл. 11. НАЕМАТЕЛЯТ се задължава да използва наетия имот само за дейността, посочена в договора.

Чл. 12. НАЕМАТЕЛЯТ е длъжен да поддържа с грижата на добър стопанин наетия имот в изправност и добър вид, да спазва нормативните изисквания свързани с пожарната безопасност, чистотата, санитарните правила и норми.

Чл. 13. НАЕМАТЕЛЯТ се задължава да не преотдава или предоставя за ползване изцяло или частично наетата площ другиму, както и да не сключва договори за съвместна дейност за тях, без писменото разрешение на НАЕМОДАТЕЛЯ.

Чл. 14. При прекратяване на наемното правоотношение в едноседмичен срок от датата на прекратяването, НАЕМАТЕЛЯТ е длъжен да предаде наетите площи с предавателно-приемателен протокол във вида в който го е наел първоначално.

V. ПРЕКРАТЯВАНЕ НА ДОГОВОРА

Чл. 15. Договорът се прекратява:

1. С изтичане на договорения срок;

2. По взаимно съгласие на страните.

3. С отправено едномесечно предизвестие на всяка една от страните

Чл. 16. НАЕМОДАТЕЛЯ може да прекрати договора с едномесечно писмено предизвестие до НАЕМАТЕЛЯТ, когато последния не е изпълнил свое задължение по настоящия договор.

VI. НЕУСТОЙКИ

Чл. 17. Ако НАЕМАТЕЛЯТ, наруши свое задължение по договора, с което доведе до прекратяване на наемното правоотношение, дължи неустойка на НАЕМОДАТЕЛЯ в размер на едномесечен наем.

VI. ОБЩИ УСЛОВИЯ

Чл. 18. С допълнително писмено споразумение страните могат да изменят съществуващи клаузи в договора, както и да уговарят и уреждат и други въпроси от взаимен интерес.

Чл. 19. Всички спорове между страните се решават с писмено споразумение, а при непостигане на съгласие - според действащото българско законодателство.

Договорът се сключи в два еднообразни екземпляра - по един за всяка от страните.

НАЕМОДАТЕЛ: НАЕМАТЕЛ:

МБАЛ“ЛОЗЕНЕЦ”